Šernų tiltas

Šernų tiltas – metalinis, su atskiromis medžio konstrukcijomis tiltas per Miniją ties Šernų kaimu Klaipėdos rajone, Dovilų seniūnijoje. Statinys yra kelio  atkarpoje tarp Šernų ir Ketvergių, senojo kelio ašyje. Architektūrinis inžinerinis kultūros paveldo objektas 2006 m. įrašytas į LR nekilnojamųjų kultūros vertybių registrą  (unikalus kodas ). Šalia jo pastatytas šiuolaikinis gelžbetoninis tiltas. Senojo tilto apsauginė teritorija, į kurią patenka ir naujasis tiltas, apima 4551 kv. m.

 Istorija 

Tiltas buvo pastatytas 1871 m. ir atsiėjo 3 000 talerių. Tiltas trijų tarpatramių. Krantinės ir tarpinės atramos iš akmens mūro. Tilto ilgis 63,6 m, plotis 5,75 m. Statinys iš metalinių kniedytų santvarų.Henrikas Kebeikis. Tiltas per Miniją Šernuose kelyje Klaipėda–Veiviržėnai lietuvai.lt p. 128, 129  Jo perdanga ir paklotas mediniai, be šalitilčių, su metaliniais turėklais. 

1988 m. per Miniją ties Šernais nutiesus naują gelžbetoninį tiltą, senasis metalo ir medžio konstrukcijų tiltas buvo uždarytas. Naujasis tiltas senojo atžvilgiu nėra lygiagretus statinys: Šernų pusėje tiltai stovi vienas prie kito, Ketvergių pusėje – išsiskiria.Šernų tiltas žemėlapyje maps.lt

Klaipėdos rajono paveldosaugininkai įtraukė senąjį tiltą į registrą kaip vietinės reikšmės kultūros paminklą, ryškų kraštovaizdžio akcentą, istoriniu požiūriu vertingą ir saugotiną. 

Po 117 metų trukusios eksploatacijos senasis tiltas buvo paliktas be priežiūros: supuvo medinės konstrukcijos, pradėjo koroduoti plieno konstrukcijos, ėmė suktis metalo vagys. 2015 m. duomenimis,Šernų tiltui ieško šeimininko kauno.diena.lt 2015-06-05Klaipėdos rajono savivaldybė. Informacija dėl senojo tilto Šernuose 2015-05-21 nesaugus objektas niekam nepriklausė, įmonei „Klaipėdos regiono keliai“ šis tiltas nebereikalingas, nes šalia pastatytas naujas tiltas.

 Šaltiniai 


 Nuorodos 

 Šernų tilto godos

Kategorija:Lietuvos santvariniai tiltai
Kategorija:Lietuvos sijiniai tiltai
Kategorija:Klaipėdos rajono tiltai
Kategorija:Klaipėdos rajono paveldas
Kategorija:Tiltai per Miniją